शटडाउन में कोताही बरतने पर एक्सईएन एईएन को नोटिस
नसीराबाद कंटोनमेंट क्षेत्र में 1200 एमएम पाइप लाइन लीकेज होने से व्यर्थ बहा पानी।
सिटी रिपोर्टर|अजमेर
शटडाउनके दौरान गंभीरता से काम नहीं करने एवं कोताही बरतने के मामले में अतिरिक्त मुख्य अभियंता वीके शर्मा एवं अधीक्षण अभियंता सुनील सिंघल ने एक्सईएन और एईएन को कारण बताओ नोटिस जारी किया है।
सिंघल ने बताया कि नसीराबाद कंटोनमेंट क्षेत्र से गुजर रही 1200 एमएम लाइन में लीकेज होने पर बीसलपुर प्रोजेक्ट के एक्सईएन एमएल मीणा ने 36 घंटे का शटडाउन प्रस्तावित किया था। शटडाउन के दौरान बटर फ्लाई वॉल्व की मरम्मत करनी थी। सिंघल ने बताया कि अधिकारी मौके पर नहीं पहुंचे और काम समय पर संपादित नहीं कर पाए।
कामचलाऊ कार्य से लीकेज को ही रोक पाए, जबकि 12 सौ एमएम की लाइन में प्लेट लगाकर अलग कर बटरफ्लाई की मरम्मत करनी थी। एेसी स्थिति में शटडाउन लंबा हो जाता, जिसके चलते शहर की जलापूर्ति पर भी विपरीत प्रभाव पड़ता। लोगों की परेशानी को देखते हुए पंपिंग शुरू करनी पड़ी। फिलहाल शहर में नियमित पेयजल सप्लाई जारी है। सिंघल ने बताया कि जिस प्रकार काम किया गया है, वह कामचलाऊ है। 1200 एमएम पाइप में पानी का प्रेशर काफी होता है। जिस प्रकार काम किया गया, उससे लीकेज को लंबे समय तक के लिए रोक पाना संभव नहीं था।
शटडाउन लेते समय अधिकारियों को इस बात की जानकारी होनी चाहिए कि आमजन पर इसका क्या प्रभाव पड़ेगा। यदि पेयजल आपूर्ति लंबे समय के लिए प्रभावित होती है तो लोगों को जवाब देना भी मुश्किल हो जाता है। समय पर काम संपादित नहीं करने एवं गंभीरता से नहीं लेने पर उच्च अधिकारियों ने दो अधिकारियों को नोटिस जारी किए।
आजसे नियमित जलापूर्ति
सिंघलने बताया कि गुरुवार को शहर में नियमित जलापूर्ति होगी। शहर के जिन इलाकों में पेयजल सप्लाई की जानी थी, वहां उसी समय पर आपूर्ति की जाएगी।
bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva